Primul spectacol de operă și balet din 2021, la Opera Națională Iași. Sala a funcționat la 30% din capacitate și au fost vândute toate biletele.
La Opera Naţională Iaşi a avut loc spectacolul "Indiile Galante". Sala a funcţionat la 30% din capacitate şi au fost vândute toate cele 220 de bilete. Spectacolul a durat o oră şi jumătate, fără pauză.
Artiştii de la Opera Națională Iași au pus în scenă piesa "Indiile Galante", de Jean Philippe Rameau, ca prim spectacol de operă și balet din acest an.Sala a funcţionat doar la 30% din capacitate, din cauza pandemiei, dar toate biletele s-au vândut rapid.Opera Națională Iași marchează locurile libere din sală prin citate din autorul sau compozitorul seriiBeatrice Rancea, managerul operei spune cum au marcat locurile în care spectatorii nu aveau voie să stea.Foto: Aleph News"Locurile care nu se pot vinde, păstrând distanţarea obligatorie, le-am marcat cu citate din spectacol. Şi citate ale maestrului Andrei Şerban. La fiecare spectacol punem aceste citate din autorul sau compozitorul serii respective", a explicat Beatrice Rancea.Ciprian Teodorașcu: "Pentru ei cântăm, pentru ei existăm"Dirijorul Ciprian Teodoraşcu spune că abia aştepta să simtă energia publicului.Foto: Aleph News"Ne bucurăm că putem să jucăm şi de faptul că putem avea publicul în sală, chiar şi doar 30%, pentru ei cântăm, pentru ei existăm şi sunt măsura valorii noastre. Este un spectacol despre iubire, despre cei care călătoresc în jurul lumii căutând iubirea", a spus Ciprian Teodorașcu, dirijorul de la Opera Naţională Română Iaşi.Din 708 locuri, aproxmativ 220 au fost ocupate.Ce spune o tânără de 19 ani, care a venit singură la operăMara, o tânără de 19 ani a venit singură la operă. Spune că anul acesta a învăţat mult să intre la facultate, iar aceste momente sunt nepreţuite."După o lungă pauza m-am bucurat că în sfârşit se reiau spectacolele. Chiar îmi era dor de aşa ceva. Am început să mă bucur de lucrurile astea mărunte cărora înainte nu le dădeam importanţă", a spus Mara Vamană.